stanford-oval/wikipedia huggingface dataset:
H. A. Saintsbury
Julkaisut

Betrayed by a Kiss (näytelmä, 1891, nimellä Jay Nibb)
The Friend of the People (näytelmä, 1893, nimellä Jay Nibb)
The Doctor's Shadow (näytelmä, 1896, nimellä Jay Nibb)
His Relations (näytelmä, 1896, nimellä Jay Nibb)
The Eleventh Hour (näytelmä, 1896, nimellä Jay Nibb, yhteistyössä Ronald MacDonaldin kanssa)
The Three Musketeers (näytelmä, 1898, nimellä Jay Nibb)
Chicot the Jester (näytelmä, 1898, nimellä Jay Nibb)
The First Night (näytelmä, 1899, nimellä Jay Nibb)
Don Caesar de Bazan (näytelmä, 1899, nimellä Jay Nibb)
Jim: a Romance of Cockayne (näytelmä, 1903, nimellä H. A. Saintsbury)
The "Speckled band" on its errand of death: Sir Arthur Conan Doyle's new play at the Adelphi (Illustrated London News & Sketch, 1910, with Cyrus Cunfo)
The Cardinals' Collation (freely adapted from the Portuguese of Julio Dantas) (Cecil Palmer, 1926)
We Saw Him Act: a symposium on the art of Sir Henry Irving (toim. Saintsbury, 1939)
Gleicheniales

| Gleicheniales |
| --- | --- |

Tieteellinen luokittelu
Kunta::  Kasvit Plantae
Alakunta::  Polypodiophytina
Luokka::  Polypodiopsida
Lahko::  Gleicheniales  Schimp.
Heimot
 Dipteridaceae  Gleicheniaceae  Matoniaceae 
Infobox OKNimi-testi OK: 
Gleicheniales  on kasvilahko, joka kuuluu sanikkaisiin eli pteridofyytteihin. Se sisältää  165 lajia kymmenestä suvusta ja kolmesta heimosta.
Gleichenialesin jäsenet elävät kosteissa, lämpimissä trooppisissa ja subtrooppisissa ympäristöissä. Niitä esiintyy kosteikoissa, metsissä, ja vuoristoalueilla.Gleichenialesin lahkoon kuuluvat saniaiset ovat tyypillisesti suuria ja puumaisia ja jotkin lajit voivat saavuttaa jopa 25 metrin korkeuden.Lehdet ovat lajista ja suvusta riipuen yleensä monimutkaisia ja niissä on erilaisia lehtirakenteita ja -muotoja..
Lisääntyminen

Gleicheniales-lahkoon kuuluvat saniaiset lisääntyvät pääasiassa itiöiden avulla. Ne tuottavat itiöitä itiöpesäkkeissä, jotka sijaitsevat lehtien alapuolella tai lehtien reunoilla. Itiöt leviävät ilmavirtojen avulla ja kasvavat uusiksi yksilöiksi.
Suvut

Gleicheniales-lahkoon kuuluu 10 sukua
Gleichenia
Dicranopteris
Sticherus
Diplopterygium
Cheiropleuria
Leptochilus
Teratophyllum
Paraselliguea
Metaxya
Dicranopteridion
HMS Itchen (1903)

| HMS Itchen |
| --- | --- |


Aluksen vaiheet
Rakentaja:  Cammell Laird, Birkenhead
Kölinlasku:  18. elokuuta 1902
Laskettu vesille:  17. maaliskuuta 1903
Palveluskäyttöön:  tammikuu 1904
Poistui palveluskäytöstä:  upotettu 1917
Tekniset tiedot
Uppouma:  550 t 625 t (max)
Pituus:  69,11 m (kokonaispituus)
Leveys:  7,24 m
Syväys:  2,90 m
Koneteho:  7 000 hv
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt laivatykki 2 × 18" torpedoputkea
HMS Itchen oli Britannian kuninkaallisen laivaston River-luokan torpedovenehävittäjä.
Valmistus

Alus tilattiin osana vuosien 1901-1902 laivasto-ohjelmaa Cammell Lairdilta Birkenheadistä, missä köli laskettiin 18. elokuuta 1902. Alus laskettiin vesille 17. maaliskuuta 1903 ja valmistui tammikuussa 1904.
Palvelus

Alus upposi 6. heinäkuuta 1917 Pohjanmerellä Saksan keisarikunnan laivaston sukellusveneen SM U-99:n torpedoimana.
Galitsian SS-divisioona

| 14>  Waffen SS:n krenatööridivisioona (1. galitsialainen) |
| --- | --- |
 Divisioonan tunnus
Toiminnassa:  1943–1945
Valtio:   Saksa
Puolustushaarat:   Waffen-SS
Aselajit:  Jalkaväki
Komentajat
Tunnettuja komentajia:  Walther Schimana  Fritz Freitag  Sylvester Stadler  Wolf Heike  Nikolaus Heimann  Pavlo Shandruk
Galitsian SS-divisioonan kaksikielinen värväysjuliste vuodelta 1943.
Galitsian SS-divisioona, viralliselta nimeltään 14. Waffen SS:n krenatööridivisioona (1. galitsialainen) oli kesäkuussa 1943 muodostettu länsiukrainalainen Waffen-SS:n vapaaehtoisdivisioona toisessa maailmansodassa.
Taustaa

Ennen toista maailmansotaa jotkin ukrainalaiset, pääosin Galitsiassa, uskoivat natsi-Saksan olevan ainoa taho, joka voisi varmistaa itsenäisen ukrainalaisen valtion perustamisen, ja ehdottivat Saksalle ukrainalaisten armeijayksiköiden  perustamista. Vuoden 1943 alussa kasvavat tappiot saivat Saksan johtajat kallistumaan ehdotuksen hyväksymisen puolelle.
Galitsian kuvernementin johtaja Otto Wächter teki päätöksen perustaa itärintamaa varten galitsialainen Waffen-SS-divisioona, jonka hän ideoi yhdessä Ukrainan keskusneuvoston johtajan professori Volodimyr Kubijovišin tuella.
Galitsian SS-divisioona (Waffen-Grenadier Division der SS Galizien) perustettiin 28. huhtikuuta 1943 ukrainalaisista vapaaehtoisista taistelemaan Ukrainassa eteneviä neuvostojoukkoja vastaan. Joukkoon ilmoittautui 100 000 vapaaehtoista, joista vain 40 000 voitiin ensimmäisessä vaiheessa hyväksyä. Divisioonan perusti ei-poliittinen Ukrainan keskuskomitea, jota johti Volodimir Kubijovitš. Ukrainan katolinen kirkko osallistui aktiivisesti.
Joukon historian tulkinta on nyky-Ukrainassa kiistanalainen, koska sen ei todettu taistelujoukkona syyllistyneen sotarikoksiin, mutta saksalaisten puolella taistelleena pidetään sitä neuvostonäkökulmasta ja itäukrainalaisesta näkökulmasta fasistisena. Neuvostojälkeisen ja voimakkaan länsiukrainalais-kansallisen tulkinnan mukaan kyseessä oli vapaustaistelu ja pyrkimys virolaisten SS-miesten tapaan välttää neuvostovallan paluu.
Taistelussa

Galitsian SS-divisioona lähetettiin eturintamalle vuoden 1944 alussa. Vaikka divisioonalta puuttui taistelukokemusta, se oli hyvin varustettu ja suurin osa joukoista oli käynyt läpi kovemman koulutuksen kuin keskimääräiset Wehrmachtiin vuosina 1943–1944 kutsutut saksalaiset. Divisioona lähetettiin Brodyn alueelle, missä oli meneillään raskas taistelu, ja liitettiin 13. armeijan joukkoihin. Galitsian divisioona vastasi yhdessä kuuden alimiehitetyn saksalaisen jalkaväkidivisioonan kanssa noin 80 kilometrin pituisesta rintamaosuudesta.
Aiheesta muualla

Kuvia tai muita tiedostoja aiheesta Galitsian SS-divisioona Wikimedia Commonsissa
Emil Larmi

| Emil Larmi |
| --- | --- |
 Larmi Hämeenlinnan Pallokerhon paidassa joulukuussa 2016.
Henkilötiedot
Syntynyt: 28. syyskuuta 1996 (ikä 28) Lahti, Suomi
Kansalaisuus:   Suomi
Jääkiekkoilija
Lempinimi:  Ela, Emppu
Pelipaikka:  maalivahti
Hanska:  vasen
Pituus:  182 cm
Paino:  84 kg
Seura
Seura:  Växjö Lakers HC
Sarja:  SHL
Pelinumero:  45
Pelaajaura
Pääsarjaura:  2016–
Aik. seurat:  Peliitat (Mestis) HPK (SML) Wilkes-Barre/Scranton Penguins (AHL) Wheeling Nailers (ECHL) Pelicans (SML)
Emil Arvi Aukusti Larmi (s. 28. syyskuuta 1996 Lahti) on suomalainen jääkiekkomaalivahti, joka pelaa Ruotsin SHL-liigan Växjö Lakers HC:ssä.
Ura > Seuraura > Juniorivuodet

Larmi on Pelicansin kasvatti. Hän voitti kauden 2011–2012 päätteeksi C-nuorten I-divisioonan pronssia. Vuosina 2012–2015 Larmi kuului Pelicansin A-nuorten maalivahdistoon. Kauden 2013–2014 hän pelasi vielä suurimmaksi osaksi seuran B-nuorissa. Kausi 2014–2015 Larmilla meni A-nuorissa pilalle kauden viidennessä ottelussa tulleen polvivamman vuoksi. Hän pelasi kauden aikana kymmenen runkosarjaottelua.
Aivan kauden 2015–2016 kynnyksellä Pelicans lainasi Larmin Mestis-joukkue Heinolan Peliittoihin, kun Antti Rautiola joutui pelikieltoon. Larmi pelasi Mestis-debyyttiottelunsa kauden avauskierroksella 16. syyskuuta 2015 Lempäälän Kisaa vastaan. Hän pelasi heti nollapelin ja hän torjui ottelussa 40 kertaa. Larmi valittiin Mestiksen syyskuun 2015 kuukauden pelaajaksi. Hän nousi kauden mittaan lopulta Peliittojen pääasialliseksi torjuntavastuun kantajaksi ja pelasi 38 runkosarjaottelussa.
Ura > Seuraura > SM-liigasopimus HPK:hon

Kaudeksi 2016–2017 Larmi teki kolmivuotisen sopimuksen SM-liigajoukkue Hämeenlinnan Pallokerhon kanssa. Hän lähti kauteen kanadalaisen Nathan Lawsonin aisaparina. Larmi teki liigadebyyttinsä runkosarjan avauskierroksella 17. syyskuuta 2016 Oulun Kärppiä vastaan. Hän torjui HPK:n 3–2-voittoon päättyneessä ottelussa varsinaisella peliajalla ja jatkoerässä 23 kertaa sekä voittomaalikilpailussa Kärppien kaikki kolme yritystä. Ensimmäisen nollapelinsä Larmi torjui kolmannessa ottelussaan 23. syyskuuta 2016 JYPiä vastaan. Hän torjui HPK:n 3–0-voittoon päättyneessä ottelussa 34 kertaa. Jari Haapamäki valitsi Larmin ottelun Alumnien tähtien ykköstähdeksi. Larmin vastuu kasvoi lokakuussa 2016, kun HPK purki haparoineen Nathan Lawsonin sopimuksen.
Larmi pelasi tulokaskautensa 2016–2017 aikana 46 runkosarja- ja kuusi playoff-ottelua torjuen runkosarjassa kuusi nollapeliä. Hänen edellään nollapelitilastossa oli vain yhden nollapelin enemmän torjunut HIFK:n Kevin Lankinen. Larmia enemmän SM-liigan tulokasmaalivahdeista nollapelejä ovat pelanneet vain myöskin yhden nollapelin enemmän torjuneet Riku Helenius (2011–2012) ja Juuse Saros (2013–2014). Larmi oli kauden päätteeksi ehdolla koko SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinto meni lopulta Ilveksen hyökkääjä Otto Koivulalle.
Kaudella 2017–2018 Larmi jatkoi HPK:n selkeänä ykkösmaalivahtina ja torjui runkosarjassa viisi nollapeliä. Hän sijoittui SM-liigan nollapelitilastossa toiseksi KalPan Niko Hovisen, Tapparan Dominik Hrachovinan ja JYPin Juho Olkinuoran kanssa. Kolmikon edellä oli vain yhden nollapelin enemmän torjunut Lukon Kaapo Kähkönen. Larmi edusti HPK:ta kauden aikana myös Spengler Cupissa. Kaudella 2018–2019 hän torjui runkosarjassa 36 ottelussa neljä nollapeliä. Larmi kärsi kevätkaudella loukkaantumisista. Hän joutui ensin arviolta kahdeksi kuukaudeksi sivuun joulukuun 2018 lopulla alaraajavamman vuoksi. Larmi palasi kaukaloihin jo helmikuun 2019 alussa, mutta hän loukkaantui pian uudelleen viidennessä paluuottelussaan. Larmi palasi HPK:n maalinsuulle jälleen runkosarjan päätöskierroksella. Hän torjui pudotuspeleissä 18 ottelussa kaksi nollapeliä ja HPK:n lopulta Suomen-mestaruuteen.
Ura > Seuraura > NHL-sopimus Pittsburgh Penguinsiin

Toukokuussa 2019 Larmi teki kaksivuotisen sopimuksen Tapparan kanssa. Hän ei kuitenkaan siirtynyt joukkueeseen, kun NHL-varaamaton Larmi teki jo kesäkuussa kaksivuotisen NHL-tulokassopimuksen Pittsburgh Penguinsin kanssa. Hänen kausipalkkansa NHL:n puolella oli 700 000 dollaria. Syksyn harjoitusleirin päätteeksi Larmi lähetettiin AHL-joukkue Wilkes-Barre/Scranton Penguinsin vahvuuteen. Joulukuussa hänet lähetettiin edelleen ECHL-joukkue Wheeling Nailersiin. Tammikuussa 2020 Larmi kutsuttiin yllättäen Penguinsin NHL-vahvuuteen, kun joukkueen toinen maalivahti Casey DeSmith hukkasi passinsa, kun Penguins matkusti Montreal Canadiensia vastaan pelattuun vierasotteluun. Hän ei saanut ottelussa kuitenkaan peliaikaa. Larmi lähetettiin lyhyen komennuksensa jälkeen takaisin Nailersiin, mutta hän pelasi loppukaudella myös AHL:ssä. Kaikkiaan Larmi pelasi AHL:ssä kauden aikana yhdeksän runkosarjaottelua ja ECHL:ssä 11 runkosarjaottelua, kunnes koronaviruspandemia päätti kauden maaliskuussa 2020. NHL:n pudotuspelikarsintojen käynnistyttyä elokuussa Pittsburgh Penguins nimesi Larmin yhdeksi neljästä maalivahdista NHL-joukkueensa harjoitusvahvuuteen. Hän ei kuitenkaan saanut peliaikaa.
Lokakuussa 2020 Pittsburgh Penguins lainasi Larmin NHL:n harjoitusleirien alkuun saakka voimassa olevalla sopimuksella HPK:n SM-liigajoukkueeseen. Joukkueen urheilutoimenjohtaja Mika Toivolan mukaan hän palaa HPK:hon mahdollisesti loppukaudeksi 2020–2021, mikäli Penguins ei tarjoa Larmille sopivaa roolia Pohjois-Amerikassa. Tammikuussa 2021 HPK tiedotti hänen siirtyvän Pohjois-Amerikkaan. Hänet lähetettiin harjoitusleirin päätteeksi Wilkes-Barre/Scranton Penguinsin AHL-joukkueeseen, jossa Larmi pelasi kauden aikana kuusi ottelua. Hänet nostettiin alkukaudella kaksi kertaa Pittsburghin varapelaajien ns. "taksiryhmään", kunnes toukokuussa Larmi nostettiin pudotuspeleihin loukkaantumisten varalta Penguinsin NHL-vahvuuteen. Hän ei saanut siellä kuitenkaan peliaikaa.
Ura > Seuraura > Paluu Pelicansiin ja siirtyminen Ruotsiin

Kaudeksi 2021–2022 Larmi palasi kaksivuotisella sopimuksella kasvattajaseuraansa Pelicansiin. Hänen sopimuksensa sisälsi option ulkomaille siirtymisestä ensimmäisen kauden jälkeen. Larmille avautui kuitenkin mahdollisuus siirtyä muualle jo helmikuussa 2022, kun hän teki kevääseen 2023 asti ulottuvan sopimuksen Ruotsin SHL-liigassa pelaavan Växjö Lakers HC:n kanssa. Larmin sopimuksen purkamisen yhteydessä Pelicans tiedotti löytäneensä hänelle korvaajan edellisen kauden maalivahdistaan Patrik Bartošákista. Kaudella 2022–2023 Larmilla oli koko SHL:n paras torjuntaprosentti (93,4%) ja päästettyjen maalien keskiarvo (1,62). Hän voitti myös liigan nollapelitilaston kahdeksalla nollapelillään. Pudotuspeleissä Larmi torjui 18 ottelussa neljä nollapeliä, joista kaksi finaalisarjassa Skellefteå AIK:ta vastaan. Hänellä oli myös SHL:n paras torjuntaprosentti (93,8%) ja päästettyjen maalien keskiarvo (1,30). Viidennessä finaaliottelussa 24. huhtikuuta 2023 Larmi torjui Lakersille 3–0-voiton ja Ruotsin-mestaruuden otteluvoitoin 4–1. Hänet palkittiin SHL:n pudotuspelien arvokkaimpana pelaajana Stefan Liv Memorial Trophylla kaikkien aikojen ensimmäisenä maalivahtina. Tammikuussa 2023 Larmi teki Lakersin kanssa kaksivuotisen jatkosopimuksen kevääseen 2025 saakka.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2016 | jääkiekko |  |
Larmi edusti Suomea MM-kilpailuissa vuonna 2023, jolloin hän kantoi suurimman osan joukkueensa torjuntavastuusta ja pelasi kuusi ottelua. Yhteensä Larmi on pelannut 14 A-maaottelua. Hän teki A-maajoukkuedebyyttinsä Euro Hockey Challengessa 6. huhtikuuta 2018 Hämeenlinnassa Valko-Venäjää vastaan. Larmi torjui Suomen 4–3-jatkoaikavoittoon päättyneessä ottelussa 15 kertaa.
Larmi edusti Suomea myös alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Larmi toimi kuitenkin joukkueensa kolmosmaalivahtina, eikä pukenut yhteenkään otteluun. Hän pelasi ensimmäisen ja ainoaksi jääneen nuorten maaottelunsa 7. marraskuuta 2015 Tampereella Venäjää vastaan. Larmi torjui nollapelin Suomen voitettua ottelun lukemin 2–0.
Muuta

Larmi valmistui ylioppilaaksi Lahden lyseon lukiosta keväällä 2016.
Larmi noudattaa pääasiassa kasvisruokavaliota, mutta syö omien sanojensa mukaan myös jonkin verran kananmunaa ja kalaa.
Larmilla on Annika-vaimonsa kanssa kesäkuussa 2023 syntynyt tytär.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2023 | MM | 6 | 3 | 3 | 361 | 12 | 0 | 1.99 | 91,8 |
Gladiaattori (Melvin Potter)

| Gladiaattori |
| --- | --- |
 Gladiaattori, Daredevilin vanha vastustaja
Luoja(t):  Stan Lee & John Romita
Kustantamo:  Marvel
Ensiesiintyminen:  Daredevil #18 (heinäkuu 1966)
Henkilötiedot
Oikea nimi:  Melvin Potter
Status:  Aktiivinen
Pituus:  197 cm
Paino:  136 kg
Edelliset ryhmäsidokset:  Maggia
Voimat:  Taitava lähitaistelija
Gladiaattori, oikealta nimeltään Melvin Potter on parannuksen tehnyt superroisto Marvel-kustantamon sarjakuvissa. Hahmon loivat Stan Lee ja John Romita. Gladiaattorin ensiesiintyminen tapahtui Daredevil-lehden numerossa 18 (heinäkuu 1966). Gladiaattori on varsinkin Daredevilin vastustaja.
Historia

Potter  oli Daredevilin yksi ensimmäisistä vastustajista. Siviielämässä Potter toimii puvustajana. Myöhemmin Potter luopui rikollisesta elämästä ja ryhtyi Daredevilin yhdeksi suurimmista tukijoista.
Voimat ja varusteet

Gladiaattorilla ei ole yliluonnollisia kykyjä. Hän on kuitenkin loistava lähitaistelija ja fyysisesti voimakas. Rikollisen uransa aikana Potter piti yllään paksua metallihaarniskaa ja oli aseistautunut lukuisilla teräaseilla. Varsinkin hänen ranteissaan olleet sirkkelimäiset terät osoittautuivat usein vaarallisiksi.
Ultimate Gladiaattori

Ultimate Marvel -jatkumossa Gladiaattori tekee lyhyen vierailun taistelemalla Hämähäkkimiestä vastaan.
Televisiosarjat

Melvin Potter esiintyy Marvel Cinematic Universeen sijoittuvassa sarjassa Daredevil, jonka ensimmäinen tuotantokausi julkaistiin Netflixissä vuonna 2015. Häntä näyttelee Matt Gerald.
Potter oli suunnitellut Wilson Fiskille ja tämän rikostovereille suojaavat panssaripuvut. Hän oli joutunut tekemään tämän, koska hänen tyttöystävänsä Betsy Beatty oli uhattuna. Sarjan lopulla Matt Murdock lupaa tälle pysäyttävänsä Fiskin, jos Potter takoo hänelle uuden panssaripuvun tavallisen mustan kangaspuvun tilalle. Potterin takoma puku on samanlainen kuin sarjakuvissa esiintyvä Daredevilin puku.
Gökşin Sipahioğlu

Gökşin Sipahioğlu (28. joulukuuta 1926 Izmir, Turkki – 5. lokakuuta 2011 Pariisi, Ranska) oli turkkilaissyntyinen Ranskassa työskennellyt valokuvaaja, joka perusti uutiskuvatoimisto Sipa Pressin.
Sipahioğlu työskenteli urheilutoimittajana ja ryhtyi myös valokuvaajaksi. Hän työskenteli eri lehdissä kunnes ryhtyi freelanceriksi. Tärkeä kohta uralla oli Egyptin ja Israelin sotiessa 1956 Siinailla. Toinen oli ohjuskriisi 1962, jolloin hän oli Kuubassa ainoa länsimainen toimittaja, joka sai tehdä vapaasti työtä. Tšekkoslovakian miehityksen aikana 1968 hän haastatteli ensimmäisenä neuvostosotilaita, jotka olivat turkinkielisiä azereita.
Sipahioğlu teki kuvat alkuun kotona Pariisissa, jonne hän oli asettunut. Apuna hänellä oli tuleva vaimonsa, amerikkalainen toimittaja Phyllis Springer. Sipa perustettiin 1973, ja se alkoi tuottaa arvostettua kuvajournalismia ja menestyi kilpailijoidensa Sygman ja Gamman rinnalla. 1990-luvulla hän sai ostotarjouksia yhdysvaltalaisilta toimistoilta, mutta torjui ne. Yritys joutui kuitenkin vuosituhannen vaihteessa taloudellisiin vaikeuksiin, ja sen osti 2001 ranskalainen toimisto Sud Communication. Sipahioğly joutui pois parin vuoden kuluttua. Vuonna 2011 Sipa siirtyi saksalaisen DADP:n omistukseen. Toimiston päämaja on yhä Pariisissa. Sen arkistoon kuuluu 30 miljoonaa kuvaa, ja kirjeenvaihtajia ympäri maailman on 600.
HMS Pink (K137)

| HMS Pink |
| --- | --- |


Aluksen vaiheet
Rakentaja:  Henry Robb, Leith
Kölinlasku:  20. toukokuuta 1941
Laskettu vesille:  16. helmikuuta 1942
Palveluskäyttöön:  2. heinäkuuta 1942
Loppuvaihe:  romutettu 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" Mk III -ilmatorjuntakonekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 40 syvyyspommia
HMS Pink (viirinumero K137) oli Britannian kuninkaallisen laivaston vuonna 1942 valmistunut Flower-luokan korvetti toisessa maailmansodassa.
Valmistus

Alus tilattiin 15. joulukuuta 1939 Leithistä Henry Robb Limitediltä, missä köli laskettiin 20. toukokuuta 1941. Alus laskettiin vesille 16. helmikuuta 1942 ja valmistui 2. heinäkuuta.
Palvelus

Alus todettiin 27. kesäkuuta 1944 saadun torpedo-osuman jälkeen korjauskelvottomaksi ja romutettiin 1947.
HMS Ivanhoe (D16)

| HMS Ivanhoe |
| --- | --- |
 HMS Ivanhoe

Aluksen vaiheet
Rakentaja:  Yarrow Shipbuilders, Scotstoun, Skotlanti
Kölinlasku:  6. helmikuuta 1936
Laskettu vesille:  11. helmikuuta 1937
Palveluskäyttöön:  24. elokuuta 1937
Poistui palveluskäytöstä:  uponnut osuttuaan miinaan 1. syyskuuta 1940
Tekniset tiedot
Uppouma:  1 391 t (standardi) 1 918 t (max)
Pituus:  98 m
Leveys:  10 m
Syväys:  3,8 m
Koneteho:  34 000 hv
Nopeus:  35,6 solmua
Miehistöä:  145
Aseistus
Aseistus:  4 × QF 4,7″ Mk IX -tykkiä CP Mk XVII -asennuksina 2 × nelipiippuista Vickers .50″ Mk I -ilmatorjuntakonekivääriä 10 × 21″ (533 mm) torpedoputkea 60 × miinaa 1 × kisko, jolla 20 syvyyspommia
HMS Ivanhoe (viirinumerot D16 ja I16) oli Britannian kuninkaallisen laivaston I-luokan hävittäjä toisessa maailmansodassa.
Valmistus

Alus tilattiin 30. lokakuuta 1935 vuoden 1935 laivasto-ohjelmassa Yarrowin telakalta Scotstounista, missä köli laskettiin 12. helmikuuta 1936. Alus laskettiin vesille 11. helmikuuta 1937 ja valmistui 24. elokuuta, minkä syynä olivat lähinnä tykkitornien toimituksessa olleet viiveet. Aluksen valmistamisesta tehty tarjous oli 259 371 puntaa ilman Amiraliteetin toimittamia ase- ja viestijärjestelmiä.
Gunung Mulun kansallispuisto

| --- | --- |
Sijainti:  Sarawak, Malesia
Pinta-ala:  582 km²
| --- | --- |
Nimi alkuperäiskielellä:  Taman Negara Gunung Mulu 
Tyyppi:  Kansallispuisto 
Perustettu:  1974
Luokitus:  national natural historic site of Malaysia (d) (käännä suomeksi) (6. heinäkuuta 2007) 
muokkaa - muokkaa wikitekstiä - muokkaa Wikidataa
Gunung Mulun kansallispuisto on 582 km² laajuinen kansallispuisto Borneon saarella, Malesian Sarawakin osavaltiossa. Puiston alueella on maailman tutkituimpia karstimaita ja lukuisia luolia. Puistossa on tunnistettu kaikkiaan 17 kasvillisuusvyöhykettä ja 3 500 putkilokasvilajia. Gunung Mulun palmulajisto on poikkeuksellinen rikas, alueelta on tunnistettu 109 palmulajia. Kansallispuisto liitettiin maailmanperintöluetteloon vuonna 2000.
Aiheesta muualla

Kuvia tai muita tiedostoja aiheesta Gunung Mulun kansallispuisto Wikimedia Commonsissa
Giò Ponti

Ponti 1950-luvulla.
Giò Ponti  (18. marraskuuta 1891 Milano, Italia – 16. syyskuuta 1979 Milano) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan. Vuonna 1928 Ponti alkoi julkaista arkkitehtuuri- ja muotoiluaiheista Domus-lehteä, ja 1941 Stile-lehteä. Hänen perustamastaan Monzan biennaalista kehittyi myöhemmin muotoilualan tärkeimpiin kansainvälisiin tapahtumiin kuuluva Milanon triennaali. Ponti oli aloitteentekijänä myös, kun italialainen muotoilupalkinto Compasso d'Oro 1954 perustettiin.
Pontin parhainta luomiskautta oli 1950-luku. Vuonna 1956 hän suunnitteli Milanon uudeksi maamerkiksi muodostuneen Pirelli-yhtiön pilvenpiirtäjän yhdessä Pier Luigi Nervin kanssa. Seuraavana vuonna julkaistiin kevyt pikkutuoli Superleggera. Italian lisäksi Pontin suunnittelemia rakennuksia on Tukholmassa, New Yorkissa, Brasiliassa ja Lähi-idän maissa.
Domus-lehtensä ja Milanon triennaalin myötä Pontilla oli 1930-luvulta lähtien merkittävä rooli myös suomalaisen taideteollisuuden esittelemisessä kansainvälisille yleisöille. Hän oli teollisuustaiteen liitto Ornamon kunniajäsen.
Aiheesta muualla

Kuvia tai muita tiedostoja aiheesta Giò Ponti Wikimedia Commonsissa